Manuel Castells

Manuel Castells (* 9. február 1942, Hellín, Španielsko) je španielsky sociológ spájaný najmä s výskumom v oblasti informačnej spoločnosti, komunikácie a globalizácie.

Podľa prieskumu realizovaného v rokoch 2000 až 2012 je piatym najčastejšie citovaným vedcom na svete zaoberajúcim sa sociálnymi vedami.

Za svoju prácu získal mnohé ocenenia, posledne Holbergovu cenu od nórskeho parlamentu v roku 2012, Balzanovu cenu v kategórii sociálnych vied v roku 2013 a Cenu spolupracovníkov Univerzity v Južnej Kalifornii za tvorivosť vo výskume v roku 2014.

Životopis 
Vyrastal vo Valencii a v Barcelone. Na Barcelonskej univerzite absolvoval štyri roky štúdia práva a ekonómie. Štúdium však musel prerušiť, pre aktívnu účasť v protifrankistickom odboji bol nútený vo veku 20 rokov odísť do politického exilu do Francúzska. Tam na Parížskej univerzite získal magisterský titul v odbore verejné právo a politická ekonómia a neskôr aj doktorát zo sociológie. V roku 1979 presunul svoju činnosť na Kalifornskú univerzitu v Berkeley, kde mu bola udelená združená profesúra v odbore sociológia a v odbore mestského a regionálneho plánovania. Venoval sa najmä výskumom zameraným v San Franciscu. Zaujal ho tiež fenomén Sillicon Valley, ktoré funguje ako inovačné centrum informačných technológií. V roku 2003 prijal miesto profesora komunikácie a technológií na Univerzite v Južnej Kalifornii v Berkeley. Castells je tiež zakladajúci člen Centra verejnej diplomacie na Univerzite v Južnej Kalifornii. Od roku 2008 bol aj členom riadiaceho výboru Európskeho inštitútu inovácií a technológií. Svoju manželku Emmu Kyseliovu, ktorá sa v súčasnosti taktiež venuje medzinárodným vzťahom v Centre verejnej diplomacie na Univerzite v Južnej Kalifornii, Castells spoznal počas návštevy Sovietskeho zväzu v roku 1984.

Práca
Práca Manuela Castellsa v oblasti sociológie v sebe spája urbanistickú sociológiu venujúcu sa štúdiu života a medziľudských vzťahov v lokalitách veľkých miest, štúdie organizácií, internetové štúdie, sociálne činnosti, kultúrnu sociológiu a politickú ekonómiu. Vo svojej teórii organizácie vyslovuje názor, že zmenám vedúcim k sieťovej forme podniku zvyčajne predchádzajú elektronické internetové technológie súvisiace so sieťovými formami organizácií. Castells tiež prvýkrát použil pojem "štvrtý svet" označujúci sub-populáciu sociálne vyčlenenú z väčšinovej spoločnosti, pričom zvyčajne ide o kočovníkov, vidiečanov, lovcov a zberačov, čiže životné štýly mimo normy súčasnej industriálnej spoločnosti.

Castells tiež zastáva názor, že informačná doba môže dať priechod sile myšlienok, ktoré môžu dramaticky zvýšiť produkciu jednotlivcov a viesť k väčšiemu množstvu voľného času dovoľujúceho jednotlivcom dosiahnuť väčšiu duchovnú hĺbku a viac environmentálneho porozumenia.

Castells nadviazal na Alaina Touraina ohľadom marxistickej sociológie mesta, ktorá kládla dôraz na úlohu sociálnych pohybov v konfliktnej transformácii veľkomiest (post-industriálna spoločnosť). Castells tiež zdôrazňuje, že využitie priestoru je úzko späté s obecnými mechanizmami vývoja v danej spoločnosti. To, akú má mesto štruktúru, symbolicky a priestorovo vyjadruje celospoločenské procesy. Podľa neho je mesto súčasťou vývoja hromadnej spotreby. K formám „spotreby“ produktov moderného priemyslu patria napríklad obytné domy, školy, dopravné služby či zábavné podniky. Výsledkom interakcie medzi tržnými silami a vládnou mocou je fyzická podoba miest.

Hlavné oblasti výskumu
 Sociológia a ekonómia informácií & komunikačné technológie
 Interdisciplinárna analýza informačnej spoločnosti
 Politická komunikácia
 Teória sieťovej spoločnosti
 Technologická politika
 Sociológia spoločenských hnutí
 Politická sociológia
 Medzinárodné vzťahy
 Regionálny rozvoj
 Komparatívna politická ekonómia
 Sociológia mesta
 Komparatívna urbanizácia

Bibliografia
 Networks of Outrage and Hope: Social Movements in the Internet Age. Cambridge: Polity Press. (2012)
 Communication Power. Oxford: Oxford University Press. (2009)
 Mobile Communication and Society: A Global Perspective. Cambridge, Massachussets: The MIT Press.(2006)
 Globalización, Desarrollo y Democracia: Chile en el Contexto Mundial. Santiago de Chile: Fondo de Cultura Económica. (2005)
 The Internet Galaxy. Reflections on the Internet, Business, and Society. Oxford: Oxford University Press. (2001)
 The Information Age: Economy, Society, and Culture. Oxford, England, and Cambridge, Massachusetts: Blackwell Publishers.
 Volume I: The Rise of the Network Society (1996, 2.edícia 2000)
 Volume II: The Power of Identity (1997, 2.edícia 2004)
 Volume III: End of Millennium (1998, 2.edícia 2000)
 Global Economy, Information Society, Cities, and Regions. Tokyo: Aoki Shoten. (1999)
 The Shek Kip Mei Syndrome: Economic Development and Public Housing in Hong Kong and Singapore. London: Pion. (1990)
 The Informational City. Information Technology, Economic Restructuring and the Urban-Regional Process. Oxford, England, and Cambridge, Massachussets: Blackwell Publis hers. (1989)
 Nuevas Tecnologias, Economia y Sociedad en Espana. Madrid: Alianza Editorial. (1986)
 The City and the Grassroots. A Cross-Cultural Theory of Urban Social Movements. Berkeley: University of California Press. London: Edward Arnold. (1983)
 Capital Multinacional, Estados Nacionales y Comunidades Locales. Mexico: Siglo XXI. (1982)
 Crisis Urbana y Cambio Social. Madrid-Mexico: Siglo XXI. (1981)
 The Economic Crisis and American Society. Princeton, NJ: Princeton University Press. Oxford: Basil Blackwell Publishers. (1980)
 City, Class, and Power. London: Mac Millan, and New York: St Martin's Press. (1978)
 Crise du logement et mouvements sociaux urbains. Enquete sur la region parisienn. Paris: Mouton. (1978)
 Sociologie de l'espace industriel. Paris: Anthropos. (1975)
 Monopolville. L'entreprise, l'etat, l'urbain. Paris: Mouton. (1974)
 La Question Urbaine. Paris: Francois Maspero.(1972)
 Problemas de investigacion en sociologia urbana. Madrid-Mexico: Siglo XXI.(1971)

Referencie 

Španielski sociológovia